**HRVATSKI SAVEZ PEDAGOGA**

**TEHNIČKE KULTURE**

**Zagreb, 28.08.2023. godine**

**TEHNIČKA KULTURA**

***„PRIMJERI DOBRE PRAKSE 2023.“*** **u Crikvenici**

Hrvatski savez pedagoga tehničke kulture je 23. i 24. 9. 2023. godine održao stručni skup učitelja tehničke kulture pod nazivom „Primjeri dobre prakse 2023.“.

**Teme stručnog skupa:**

1. Terenski dio stručnog skupa
2. HE Vinodol – obilazak uz vodiča
3. Graditeljska i spomenička baština Crikvenice i posjeta Muzeju Grada Crikvenice
4. Iznošenje primjera dobre prakse u tehničkoj kulturi i predstavljanje radova pedagoga tehničke kulture (pomagala, učila…)
5. Izložba radova pedagoga tehničke kulture

Na skup se odazvalo 115 polaznika iz 20 udruga ili društava pedagoga tehničke kulture.

Skup je započeo stručnom posjetom Hidroelektrani Vinodol u Triblju. Sudionike skupa kroz pogon elektrane vodio je Luka Miškulin te sudionike upoznao da je elektrana započela s proizvodnjom električne energije 1952. godine. Ukupna raspoloživa snaga je 90 MW, instalirana u 3 agregata, od kojih se svaki sastoji od dvije horizontalne Pelton turbine i generatora instalirane snage 31,5 MW. Ovom raspoloživom snagom godišnje se prosječno proizvede 136,66 GWh električne energije. Ovo su samo osnovni podaci o elektrani koje smo mogli čuti od vodiča.

Nakon terenskog dijela skup je nastavljen predstavljanjem Primjera dobre prakse u hotelu Omorika u Crikvenici.

Osim izlaganja primjera dobre prakse velik broj izlagača primjera dobre prakse, a i polaznika izložili su radove pedagoga tehničke kulture, zatim radove učenika, a i radove nastale na ljetnim školama i drugi aktivnostima. Bilo je izloženo pedesetak radova.

Čitav program izlaganja primjera dobre prakse vodio je **Dragan Vlajinić**, učitelj Tehničke kulture iz OŠ Novska koji je nakon uvodnog govora pozvao predsjednika Hrvatskog saveza pedagoga tehničke kulture **Matu Šimunovića**, OŠ Ivana Gorana Kovačića, Staro Petrovo Selo da se obrati skupu. Predsjednik je pozdravio goste i sve prisutne, a posebno izlagače Primjera dobre prakse kojih je bilo 29 te dva izlagača po pozivu iz Hrvatske zajednice tehničke kulture. Skupu se obratio i predsjednik Društva pedagoga tehničke kulture Rijeka, **Venelin Mehić**, OŠ Vladimir Gortan, Rijeka, koji je pozdravio prisutne ~~a~~ i pohvalio održavanje ovakvih skupova koji mogu biti od velike koristi učiteljima tehničke kulture. Nakon toga skupu se obratio i voditelj Studija politehnike Sveučilišta u Rijeci **Izv. prof. dr. sc. Damir Purković**, koji je kazao da je više godina prisutan na Primjerima dobre prakse i smatra da je to izuzetno vrijedno ne samo zbog struke, nastave i primjera već i zbog socijalnih kontakata koji međusobno ostvaruju tijekom takvih skupova i na kraju poželio je uspješan rad. Pozdravni govor i riječi dobrodošlice uputila je i **Tihana Kalčić** tajnica ZTK Rijeka. U kratkim crtama predstavila je zajednicu i nakon toga otvorila stručni skup „Primjeri dobre prakse 2023.“

Uslijedilo je izlaganje 31 Primjera dobre prakse 2023. kako je navedeno:

1. **Dragan Vlajinić**, OŠ Novska, Novska i **Maja Vlajinić**, OŠ Novska - rad "NOVsky Art & Science festival“
2. **Mladen Prugovečki**, OŠ Bedenica, OŠ Konjščina, OŠ Belec - rad „Izrada nastavnih pomagala na izvannastavnim aktivnostima“
3. **Vladimir Delić**, OŠ Pujanki, Split – rad „Model ravnina za ortogonalno projiciiranje s monolitnim tijelima“
4. **Svjetlana Sokolić**, IV. osnovna škola Bjelovar – rad „Poveznica teorije i praktičnih vježbi uz recikliranje“
5. **Srebrenka Pongrac**, Graditeljska škola Čakovec i Renata Martinec, OŠ Domašinec – rad "Veliki i mali"
6. **Tatjana Hajnal**, OŠ "Dr. Stjepan Ilijašević" Oriovac – rad „Recikliraj promoviraj, svjetiljka u obliku turske česme“
7. **Petar Dobrić**, OŠ Julija Klovića, Zagreb i **Dragan Stanojević**, OŠ Petra Kružića, Klis – rad „Primjena politehničkih vještina kroz projektne zadatke u TK-Model pješačkog prijelaza“
8. **Filip Lovrić**, OŠ Bukovac, Zagreb – rad „Tradicijske i suvremene kuće - modeli u nastavi“
9. **Goran Jerković**, OŠ Mirka Pereša, Kapela – rad „Biciklistički ispiti - Iskustva, preporuke za rad i digitalni materijali“
10. **Zrinka Josipović**, OŠ Grigir Vitez, Osijek, OŠ Draž i **Katarina Tomić**, OŠ Tenja - rad „Implementacija igre u nastavi“
11. **Kristijan Ovčarić**, OŠ Hodošan, III. OŠ Čakovec, OŠ Štrigova i **Katica Mikulaj Ovčarić,** OŠ Prelog, Prelog i OŠ Draškovec – rad „Izrada tehničke tvorevine“
12. **Jelena Tuksar**, OŠ Jože Horvata, Kotoriba, OŠ Sveti Matin na Muri – rad „Suradnja KMT OŠ Jože Horvata, Kotoriba i Hrvatskog saveza pedagoga tehničke kulture kroz program - I ja želim biti majstor"
13. **Sada Bašagć**, OŠ V. Deščak i OŠ J.J.Strossmayer – rad „Izvannastavne tehničke aktivnosti u razrednoj nastavi i njihov odraz u predmetnoj nastavi“
14. **Alenka Šimić**, OŠ kneza Branimira, Donji Muć – rad „Maketa dječjeg parka“
15. **Biserka Papa-Neskusil**, OŠ Dubovac, Karlovac – rad „Izrada lutaka za predstavu Ježeva kućica - Branka Ćopića“
16. **Miro Rahan**, OŠ Josipdol – rad „Cjelodnevna nastava Tehničke kulture u OŠ "Josipdol", Josipdol“
17. **Darko Miloknoja**, OŠ Cvjetno naselje, Zagreb – rad „Solarne elektrane“
18. **Alenka Njegovac**, OŠ Vladimira Nazora, Daruvar – rad „Suradnja Zajednice tehničke kulture grada Daruvara i OŠ Vladimira Nazora, Daruvar“
19. **Jelena Tuksar**, OŠ Jože Horvata, Kotoriba i OŠ Sveti Matin na Muri – rad „Izvannastavna i izvanškolska aktivnost radiokomunikacije“
20. **Renata Martinec**, OŠ Domašinec – rad "Florijan i ja - tehnički natječaj OŠ Domašinec“
21. **Kristina Panižić** , OŠ Eugena Kvaternika, Velika Gorica i **Mladen Dugonjić**, OŠ Novo Čiče, OŠ Pokupsko – rad „Ljetna škola tehničkih aktivnosti“
22. **Maja Mačinko**, OŠ Ivana Cankara, Zagreb – rad „Zajedno jamčimo internetsku sigurnost i spriječimo internetsko nasilje u školama“
23. **Kristijan Ovčarić**, OŠ Hodošan, III. OŠ Čakovec, OŠ Štrigova i **Katica Mikulaj Ovčarić**, OŠ Prelog, Prelog i OŠ Draškovec – rad „Tehničko crtanje u 5. razredu“
24. **Karolina Bartulović**, OŠ Rapska, Zagreb – rad „Šareni svijet u MUTT-u“
25. **Renata Čizmin**, OŠ Šimuna Kožičića Benje, Zadar – rad „Kad se ruke slože, a ideje množe, sve se može“
26. **Jasmina Alilović** i **Željka Krizmanić**, OŠ "Matija Gubec", Čeminac i **Anela Pejić**, OŠ Augusta Šenoe, Osijek – rad „Tehnička kultura kao veza lokalne zajednice, udruge i škole“
27. **Marina Ostrugnjaj**, OŠ Belica, OŠ Donja Dubrava – rad Projekt "Energetski neovisni"
28. **Terezija Šestak**, OŠ Većeslava Holjevca, Zagreb – rad „Mali poduzetnici-Božićni sajam“
29. **Damir Dončević**, OŠ Ivanska – rad „Međužupanijska suradnja školskih KMT-a“
30. **Danijel Šimunić**, Hrvatska zajednice tehničke kulture – rad „Ljetna škola tehničkih aktivnosti“
31. **Zvonimir Lapov Padovan**, Hrvatska zajednice tehničke kulture – rad „Nastavno pomagalo - Serijski spojevi izvora i trošila“

Po završetku izlaganja Primjera dobre prakse skupu se obratio predsjednik Hrvatske zajednice tehničke kulture **Damir Tomić,** koji je pozdravio izlagače i prisutne, zahvalio se na pozivu te kazao kako je treći puta na nekom događanju koji organizira Hrvatski savez pedagoga tehničke kulture i da su uvijek dobro organizirani te da treba održavati ovakve skupove jer su oni od koristi svim učiteljima. Skupu se obratio i **Hrvoje Nekić,** zamjenik glavne tajnice Hrvatske zajednice tehničke kulture, pozdravio sve prisute te pohvalio održavanje ovakvih skupova**.**

Zatim je uslijedila podjela Potvrda za izlaganje Primjera dobre prakse 2023. koje je uručio **Zvonko Koprivnjak**, OŠ Janka Leskovara, Pregrada član Upravnog odbora Hrvatskog saveza pedagoga tehničke dok je Potvrde za sudjelovanje svim polaznicima stručnog skupa uručio **Mato Šimunović**, predsjednik Hrvatskog saveza pedagoga tehničke.

Na kraju je voditelj programa **Dragan Vlajinić** zahvalio svima na sudjelovanju i pažljivom praćenju izlaganja te ih pozvao da izvrše evaluaciju stručnog skupa koja će biti poslana na mail adrese polaznika. Evaluaciju za stručni skup Primjeri dobre prakse 2023. u Crikvenici pripremio je i obradio **Darko Miloknoja** OŠ Cvjetno naselje, Zagreb.

U nedjelju 24.9.2023. sudionici stručnog skupa obišli su grad Crikvenicu, razgledali graditeljsku i spomeničku baštinu Crikvenice i posjetili Muzej Grada Crikvenice koji je samo za polaznike skupa bio otvoren u nedjelju.

**Hodogram događanja:**

**Subota 23. rujan 2023. godine**

10:00 - 10:30 sati - okupljanje sudionika u Triblju, kod HE Vinodol

10:30 - 12:00 sati - Obilazak HE Vinodol

12:30 - 13:00 sati - Smještaj u sobe Hotela Annex Omorika

13:00 - 14:30 sati - ručak u Hotelu Omorika

14:30 - 15:00 sati - priprema i prezentacija, proba

15:00 - 20:00 sati - pozdravna riječ, otvaranje skupa,

- iznošenje primjera dobre prakse - predstavljanje radova ili projektnih zadataka pedagoga tehničke kulture

- predstavljanje aktivnosti i radionica HSPTK za 2023. godinu

- podjela potvrda izlagačima Primjera dobre prakse

- završna riječ

20:00 - - večera i druženje

**Nedjelja 24. rujan 2023. godine**

07:30 - 08:30 - doručak

09:00 - 12:00 - razgledavanje građevinske baštine grada Crikvenice, posjeta Muzeju grada Crikvenice

12:30 - 14:00 - ručak u Hotelu Omorika

14:00 - - odlazak

**Tajnik HSPTK Predsjednik HSPTK**

Ivan Rajsz Mato Šimunović